Diari Oficial de la Generalitat Valenciana


Sumari del DOGV 5946, del 03-02-2009 (2009/937)

Bases per a la provisió en propietat d'una plaça d'agent de desenvolupament local.
----------------------------------------------------------------------------------

### Dades del document

Número de DOGV
:   5946

Data del DOGV
:   03-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/937


Data del document
:   29-01-2009

Organisme emissor
:   Ajuntament de Quatretonda

Tipus de document
:   Convocatòria

Descriptors 

:   * Quatretonda
    * concurs administratiu
    * administració local

Bases per a la provisió en propietat d'una plaça d'agent de desenvolupament local. [2009/937]  
Per Decret d'Alcaldia número 22/2009, de data de 28 de gener de 2009, es convoquen proves per a cubrir en propietat una plaça d'agent de desenvolupament local, vacant a la plantilla de funcionaris de l'Ajuntament de Quatretonda, la qual serà proveïda mitjançant el sistema de concurs oposició lliure  
Bases per a la provisió en propietat d'una plaça d'agent de desenvolupament local  
1. Objecte de la convocatòria  
És objecte de la present convocatòria la provisió en propietat d'una plaça d'agent de desenvolupament local, vacant a la plantilla de funcionaris d'aquest Ajuntament i inclosa en l'oferta d'ocupació pública municipal de 2009.  
La descripció de la plaça és la següent:   
· Denominació de la plaça: agent de desenvolupament local  
· Escala: administració especial  
· Subescala: serveis especials  
· Grup de titulació: grup A2  
· Sistema selectiu: concurs oposició  
2. Requisits dels aspirants  
Les persones que desitgen prendre part en aquestes proves selectives han de reunir els següents requisits:  
· Tenir la nacionalitat espanyola o estar inclòs en algun dels supòsits de la Llei 17/1993, de 23 de desembre.  
· Tenir complits els 16 anys d'edat.  
· Estar en possessió del títol de Diplomat en Relacions Laborals.  
· No patir cap malaltia ni estar afecte per limitació física o psíquica incompatible amb el desenvolupament de les funcions o que les impossibilite.  
· No haver sigut separat, mitjançant expedient disciplinari, del servei de cap administració pública ni trobar-se inhabilitat per al desenvolupament de les funcions públiques.  
De conformitat amb allò establert a l'article 38.3 de la Llei 13/1982, d'Integració Social del Minusvàlid, de 7 d'abril, seran admeses les persones amb minusvalidesa amb igualtat de condicions que la resta d'aspirants.  
3. Instàncies  
A les instàncies sol·licitant prendre part en la present convocatòria, que hauran d'estar degudament emplenades, els aspirants manifestaran que reuneixen totes i cadascuna de les condicions i requisits exigits a la base segona de la convocatòria.  
Les instàncies es dirigiran a l'alcalde-president de la corporació municipal i es presentaran en el Registre d'Entrada de l'Ajuntament o en qualsevol de les formes previstes a l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant el termini de 20 dies naturals comptats a partir del dia següent al de la publicació de l'extracte de la convocatòria al Boletín Oficial del Estado.  
A les instàncies s'acompanyarà:  
· Fotocòpia compulsada del DNI.  
· Justificant d'haver ingressat els drets d'examen.  
· Fotocòpia compulsada del títol acadèmic exigit a la convocatòria.  
· Justificant, en original o fotocòpia compulsada, dels mèrits que s'al·leguen per a la fase de concurs, i no podrà valorar el tribunal altres mèrits que els que figuren en la documentació presentada acompanyant la instància.  
Els drets d'examen es fixen en 30 €. L'ingrés d'aquests drets d'examen podrà efectuar-se en efectiu, al número de compte 8613-5952-89-1338836473 de Ruralcaixa i 5258-0765-65-7359701022 de Bancaixa.  
La convocatòria i les seues bases es publicaran íntegrament al Butlletí Oficial de la Província i al Diari Oficial de la Comunitat Valenciana, i l'extracte al Boletín Oficial del Estado.  
Els aspirants amb alguna minusvalidesa hauran de fer-ho constar a la sol·licitud amb la finalitat de fer les adaptacions de temps i de mitjans necessaris per a garantir la igualtat d'oportunitats amb la resta de participants.  
4. Admissió dels aspirants  
Expirat el termini, per resolució es declararà aprovada provisionalment la llista d'admesos i exclosos. La dita resolució, que es publicarà al Butlletí Oficial de la Província, indicarà el termini de 10 dies per a la rectificació de defectes pels aspirants exclosos. Així mateix, en aquest termini es podrà presentar qualsevol reclamació pertinent pels interessats. Els errors de fet podran resoldre's en qualsevol moment, d'ofici o a petició de l'interessat. Si no es produïra cap reclamació o petició de rectificació, la resolució provisional esdevindrà definitiva automàticament. En cas contrari, resoltes les reclamacions i rectificacions, l'autoritat convocant elevarà a definitives les llistes d'admesos i exclosos mitjançant resolució que es publicarà igualment al Butlletí Oficial de la Província, indicant-hi la data, lloc i hora de l'inici del primer exercici, així com l'ordre d'intervenció dels aspirants, que serà per la lletra z, d'acord amb el resultat del sorteig public que es va realitzar a l'efecte, publicat al Diari Oficial de la Comunitat Valenciana nº 5454 del 15 d'abril de 2008. La publicació d'aquesta resolució serà determinant dels terminis a efectes de possibles impugnacions o recursos.  
5. Tribunal qualificador  
El tribunal qualificador, que es constituirà per a valorar el procés selectiu, estarà integrat pels següents membres:  
President (titular): un funcionari d'igual o superior categoria  
Secretari (titular): el secretari de la corporació, que actuarà amb veu i vot  
Vocals (titulars):  
- Un funcionari de carrera designat per la Direcció General de Cohesió Territorial de la Generalitat Valenciana  
- Un funcionari d'igual o superior categoria que la plaça convocada.  
- Un funcionari d'igual o superior categoria que la plaça convocada.  
Vocals (suplents):  
- Un funcionari de carrera designat per la Direcció General de Cohesió Territorial de la Generalita Valenciana  
- Un funcionari d'igual o superior categoria que la plaça convocada.  
- Un funcionari d'igual o superior categoria que la plaça convocada.  
La designació dels membres del tribunal inclourà la dels seus respectius suplents i es farà pública al Butlletí Oficial de la Província i al tauler d'edictes de l'Ajuntament.  
La corporació sol·licitarà dels òrgans corresponents la designació dels seus respectius representants que haurà d'efectuar-se en el termini de 20 dies següents a la recepció de la sol·licitud.  
Tots els membres del tribunal posseiran una titulació acadèmica igual o superior que l'exigida per al lloc de treball ofertat en la convocatòria.  
El tribunal no podrà constituir-se ni actuar sense l'assistència de la meitat dels seus membres titulars o suplents i el president.  
Els membres del tribunal hauran d'abstindre's de formar-hi part quan concòrreguen les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Els aspirants podran recusar els membres del tribunal en els termes establerts en l'article 29 del mateix text legal.  
El tribunal no podrà aprovar ni declarar que ha aprovat el procés selectiu un nombre d'opositors superior al de les places convocades.  
El tribunal podrà disposar la incorporació als seus treballs d'assessors especialistes per la celebració de les proves en els termes de l'article 12.1 del Reial Decret 127/1990, de 2 de febrer.  
El tribunal que actue en aquestes proves, a efectes d'assistència, tindrà la categoria segona, de les previstes en l'annex IV del RD 462/2002, de 24 de maig, tant respecte dels membres del tribunal com dels seus assessors i col·laboradors.  
Si una vegada constituït el tribunal i iniciada la sessió s'absentara el president, aquest designarà d'entre els vocals concurrents qui el substituirà durant la seua absència.  
De cada sessió el secretari estendrà una acta on es faran constar les qualificacions dels exercicis, les incidències i les votacions que es produïsquen. Les actes numerades i signades constituiran l'expedient que mostrarà el procés selectiu portat a terme.  
6. Calendari  
La data, hora i lloc de celebració del primer exercici de les proves selectives s'anunciarà en la publicació de la resolució definitiva, que aprove la llista d'admesos i exclosos. Una vegada iniciades les proves selectives no serà obligatòria la publicació dels següents anuncis de celebració de la resta d'exercicis en el Butlletí Oficial de la Província. Aquests anuncis s'hauran de fer públics pel tribunal al tauler d'anuncis de la corporació amb 12 hores d'antelació al seu inici, si es tracta del mateix exercici, o de 48 si es tracta d'un nou exercici. En tot cas, des de la conclusió d'un exercici fins a l'inici del següent no podran transcórrer menys de 48 hores ni més de 45 dies naturals. Es podran reduir els terminis indicats si ho proposara el tribunal i acceptaren tots els aspirants o fóra sol·licitat per aquestos, per unanimitat. Açò es farà constar a l'expedient.  
7. Ordre d'intervenció dels aspirants  
Els aspirants seran convocats per a cada exercici en convocatòria única, i quedaran decaiguts en el seu dret quan es personen en els llocs de celebració dels exercicis quan ja s'hagen iniciat les proves o per la seua inassistència, encara que siga per causes justificades. Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que les proves no hagen finalitzat i la dita admissió no siga contrària al principi d'igualtat amb la resta de personal.  
L'ordre d'intervenció dels aspirants començarà per la lletra z, d'acord amb el resultat del sorteig públic que es va realitzar a l'efecte, publicat al Diari Oficial de la Comunitat Valenciana núm. 5454 del 15 d'abril de 2008. La publicació d'aquesta resolució serà determinant dels terminis a efectes de possibles impugnacions o recursos.  
El tribunal podrà requerir en qualsevol moment als aspirants que acrediten la seua identitat, pel que hauran d'anar proveïts del document nacional d'identitat.  
8. Fase de concurs  
Sols es procedirà a puntuar la fase de concurs en el cas d'haver superat la fase d'oposició.  
Es valoraran els següents mèrits:  
1. Experiència professional: fins un màxim de 10 punts.  
· Per serveis prestats com a ADL en qualsevol administració pública: 0,30 punts per cada mes complet.  
La justificació dels serveis prestats a l'administració haurà de fer-se mitjançant certificació oficial expedida a l'efecte.   
No seran valorats aquells serveis que no estiguen degudament acreditats.   
2. Cursos de formació: fins un màxim de 5 punts.  
· Cursos relacionats directament amb les funcions corresponents a la plaça d'ADL degudament justificats i homologats oficialment:  
De 0 a 20 hores 0,50   
De 21 a 50 hores 1   
De 51 a 100 hores 1,50   
Més de 100 hores 2  
· Altres cursos  
De 0 a 20 hores 0,30   
De 21 a 50 hores 0,90   
De 51 a 100 hores 1,20   
Més de 100 hores 1,50  
Així mateix, si no constara la duració del curs en hores o si es tractara d'assistència o aprofitament, es computarà amb el mínim.  
3. Coneixement del valencià: fins un màxim de 2 punts.  
Acreditat mitjançant certificat oficial expedit per la Junta Qualificadora de Coneixements de Valencià:  
- Coneixements orals: 0,50 punts.  
- Coneixements elementals: 0,75 punts.  
- Coneixements grau mitjà: 1 punt.  
- Coneixements grau superior: 2 punts.  
4. Idiomes comunitaris: fins un màxim d'1 punt.  
- 0,50 punts per curs, corresponent al títol expedit per la universitat o escola oficial d'idiomes.  
9. Fase d'oposició  
La fase d'oposició constarà de tres exercicis, havent d'obtindre un mínim de 5 punts en cadascun, en els de caràcter obligatori, ja que es puntuarà de 0 a 10 punts.  
Primer exercici: obligatori i eliminatori.  
Consistirà a contestar per escrit un qüestionari de 40 preguntes quadriopcionals amb una sola resposta correcta, en un temps màxim de 60 minuts, basat en el contingut del programa que s'adjunta, part general. Es puntuarà de 0 a 10 punts i per a superar-lo haurà d'obtindre's un mínim de 5 punts. Cada 3 respostes errònies es penalitzarà amb una correcta. Cada resposta correcta tindrà un valor de 0,25 punts.  
Segon exercici: obligatori i eliminatori.  
Consistirà a contestar per escrit 10 preguntes curtes proposades pel tribunal sobre el temari específic. Es puntuarà de 0 a 10 punts i per a superar-lo haurà d'obtindre's un mínim de 5 punts.   
Aquest exercici tindrà una duració de 60 minuts.  
Tercer exercici: obligatori i eliminatori.  
Consistirà en la presentació d'una anàlisi socioeconòmica del municipi de Quatretonda. Aquest projecte haurà d'entregar-se en el Registre d'Entrada de la corporació en sobre tancat, en els cinc dies hàbils a partir de la data de publicació de la nota del segon exercici, i serà exposat davant el tribunal.  
Es puntuarà de 0 a 10 punts i per a superar-lo haurà d'obtindre's un mínim de 5 punts.  
10. Relació d'aprovats  
La qualificació final del procés vindrà determinada per la suma de les puntuacions obtingudes en la fase d'oposició i la de concurs. En cas d'empat, l'ordre s'establirà atenent els següents criteris:   
Es tindrà en compte, en primer lloc, la major puntuació obtinguda en la fase d'oposició i, si persistira l'empat, aquest es desfarà per la major puntuació obtinguda en els distints apartats del barem del concurs, pel mateix ordre en què figuren indicats. Si encara continuara l'empat, es desfaria per ordre alfabètic del primer cognom dels aspirants empatats, i s'iniciarà el citat ordre per la lletra z, d'acord amb el resultat del sorteig públic celebrat a l'efecte (DOCV núm. 5455 de 15 d'abril de 2008).   
Les llistes definitives es publicaran al tauler d'anuncis de l'Ajuntament i s'hi indicarà l'ordre de puntuació del concurs oposició, sense que el tribunal puga declarar que ha superat el procés selectiu un nombre d'aspirants superior al de les places convocades.  
11. Presentació de documents  
El tribunal de selecció elevarà a l'alcalde la proposta de nomenament perquè mitjançant una resolució de l'Ajuntament procedisca al nomenament de l'aprovat.  
L'aspirant proposat per a nomenament presentarà en el Registre de l'Ajuntament, dins del termini de 20 dies naturals des que es faça pública la relació d'aprovats, els documents acreditatius de les condicions de capacitat i requisits exigits en la convocatòria.  
La falta de presentació de la documentació dins el termini indicat, excepte en els casos de força major, o la presentació de documents de què es desprenga el no-compliment de les condicions generals de la convocatòria donarà lloc a la invalidesa de les actuacions de l'aspirant, i en el concernent a este, a la nul·litat subsegüent dels actes del tribunal, sense perjudici de les responsabilitats en què haja pogut incórrer.  
12. Nomenament  
Transcorregut el termini de presentació de la documentació, l'alcalde dictarà una resolució, que es publicarà en el Butlletí Oficial de la Província, i procedirà al nomenament com a funcionari de carrera, grup A2, sector administració especial, de la persona aprovada en el procés de selecció.  
13. Incidències  
El tribunal queda autoritzat per a resoldre els dubtes que es presenten i prendre els acords necessaris per al correcte ordre del procés selectiu en tot allò no previst en les presents bases.  
14. Borsa de treball  
Concloses les proves selectives, es formarà una borsa de treball amb tots aquells opositors que hagen superat algun dels exercicis que les componen i no hagen obtingut la puntuació suficient per a obtindre la plaça en propietat. L'ordre dels aspirants en la borsa de treball s'establirà segons el nombre d'exercicis superats i la puntuació global obtinguda en el seu conjunt entre aquells opositors que hagueren superat el mateix nombre d'exercicis. En cas d'empat en la puntuació obtinguda per diversos candidats, s'aplicaran per a dirimir-lo els mateixos criteris que els establerts en la base 10 per a la selecció.   
15. Normativa i recursos  
1. La convocatòria es regirà, en allò no previst per estes bases, per la normativa bàsica estatal sobre la funció pública continguda en l'Estatut Bàsic de l'Empleat Públic, la Llei 7/2007, de 12 d'abril, la Llei 30/1984, de 2 d'agost, modificada per la Llei 22/1993, de 29 de desembre, el text refós aprovat per Reial Decret Legislatiu 781/1986, de 18 d'abril, Reial Decret 896/1991, de 7 de juny, Reial Decret 364/1995, de 10 de març, així com per la normativa autonòmica valenciana sobre funció pública, text refós de 24 d'octubre de 1995, Decret 69/1986, de 2 de juny, i la resta de normes reglamentàries.  
2. Contra les presents bases, l'acord aprovatori de les quals és definitiu en la via administrativa, podrà interposar-se pels interessats legitimats un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la publicació de l'extracte en el Boletín Oficial del Estado. Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu, a la seua elecció, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
b) Recurs contenciós administratiu, a la seua elecció, davant de la Sala Contenciosa Administrativa del Tribunal Superior de Justícia de la Comunitat Valenciana, dins el termini de dos mesos, comptats des de l'endemà de la publicació de l'extracte en el Boletín Oficial del Estado.  
3. Contra qualssevol dels actes administratius definitius que es deriven de les bases podran ser interposats pels interessats els oportuns recursos en els casos i en la forma establerts en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei 29/1998, de 13 juliol, reguladora de la Jurisdicció Contenciosa Administrativa (BOE núm. 167, de 14 de juliol de 1998).  
4. Si tinguera entrada alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els cinc dies següents a la publicació de les puntuacions de cada prova o exercici, serà el tribunal el que decidisca sobre això en la següent sessió, i ho indicarà en la corresponent acta, tot això sense perjudici del que estableix aquesta base 15 respecte a la interposició de recursos, que es regirà per les normes generals sobre procediment i règim jurídic de les administracions públiques.  
16. Publicació  
Les presents bases es publicaran en el Butlletí Oficial de la Província, el Diari Oficial de la Comunitat Valenciana i l'anunci de la convocatòria en extracte en el Boletín Oficial del Estado.  
ANNEX I  
Temari  
Matèries generals  
Tema 1. La Constitució espanyola de 1978. Estructura i principis generals. Els drets fonamentals en la Constitució espanyola. El model econòmic de la Constitució espanyola. El Tribunal Constitucional. La reforma de la Constitució.  
Tema 2. L'organització de l'estat en la Constitució; organització institucional o política i organització territorial.  
Tema 3. La Corona.  
Tema 4. Les Corts Generals: referència al Defensor del Poble i al Tribunal de Comptes.  
Tema 5. El poder judicial.  
Tema 6. El govern i l'administració. Principis d'actuació de l'administració pública. L'administració general de l'estat. Les comunitats autònomes: especial referència als estatuts d'autonomia. L'administració local. L'administració institucional.  
Tema 7. El règim local espanyol: principis constitucionals espanyols i regulació jurídica. Relacions entre els ens territorials. L'autonomia local.  
Tema 8. El municipi: concepte i elements. El terme municipal. La població: especial referència a l'empadronament. L'organització. Competències municipals.  
Tema 9. La província. Organització provincial. Competències.  
Tema 10. Altres entitats locals. Mancomunitats. Comarques o altres entitats que agrupen diversos municipis. Les àrees metropolitanes. Les entitats d'àmbit territorial inferior al municipal.  
Tema 11. Sotmetiment de l'administració a la llei i al dret. Fonts del dret administratiu: especial referència a la llei i als reglaments. La potestat reglamentària en l'esfera local: ordenances, reglaments i bans: procediment d'elaboració i aprovació.  
Tema 12. La relació juridicoadministrativa. Concepte. Subjectes: l'administració i l'administrat. Capacitat i representació. Drets de l'administrat. Els actes jurídics de l'administrat.  
Tema 13. L'acte administratiu: concepte, classes i elements. Motivació i notificació. Eficàcia i validesa dels actes administratius. Revisió dels actes administratius: d'ofici i en via de recurs administratiu.  
Tema 14. El procediment administratiu: principis informadors. Les fases del procediment administratiu: iniciació, ordenació, instrucció i acabament. Dimensió temporal del procediment. Referència als procediments especials.  
Tema 15. Especialitats del procediment administratiu local. El registre d'entrada i eixida de documents. Funcionament dels òrgans col·legiats locals; règim de sessions i acords. Actes i certificacions d'acords. Les resolucions del president de la corporació.  
Tema 16. Els béns de les entitats locals. El domini públic. El seu patrimoni privat.  
Tema 17. Els contractes administratius en l'esfera local. La selecció del contractista. Les garanties i responsabilitat en la contractació. Execució, modificació i suspensió. La revisió de preus. Invalidesa dels contractes. Extinció dels contractes.  
Tema 18. El personal al servei de les entitats locals: concepte i classes. Drets, deures i incompatibilitats.  
Tema 19. Les hisendes locals. Classificació dels ingressos. Les ordenances fiscals.  
Tema 20. Els pressupostos de les entitats locals. Principis, integració i documents de què consten. Procés d'aprovació del pressupost local. Principis generals d'execució del pressupost. Modificacions pressupostàries: els crèdits extraordinaris i els suplements de crèdit, les transferències de crèdit i altres figures. Liquidació del pressupost  
Matèries específiques  
Tema 21. El capital social. Concepte.   
Tema 22 L'Agenda 21. Definició i objectius.  
Tema 23. Les escoles taller. Definició, destinataris i duració.  
Tema 24. Les cases d'oficis. Definició, destinataris i duració.  
Tema 25. Les unitats de promoció i desenvolupament. Concepte.  
Tema 26 Els TFIL. Destinataris, duració i horari.  
Tema 27. Els centres especials d'ocupació. Concepte i característiques.  
Tema 28. Els PGS. Definició i objectius.  
Tema 29. La renda activa d'inserció. Concepte i destinataris.  
Tema 30. Els centres associats al Servef. Concepte.  
Tema 31. L'orientació per a l'ocupació. Concepte.  
Tema 32. Les accions OPEA. Objecte i destinataris.  
Tema 33. Les principals tècniques de recerca d'ocupació. Concepte.  
Tema 34. Els PIE. Concepte i destinataris.  
Tema 35. Les ULA. Objecte i destinataris.  
Tema 36. Els programes de foment de l'ocupació en zones d'interior: EZOINT. Objectius i àmbit.  
Tema 37. Els programes d'ocupació pública d'interés social: PAMER i EMCORP: Destinataris i objectiu.  
Tema 38. El programa de foment de l'ocupació. Salari jove. Destinataris, objectiu i àmbit.  
Tema 39. Les empreses qualificades com a I+E. Definició i requisits.  
Tema 40. Els vivers d'empresa. Concepte i objectius.  
Tema 41. L'Impiva. Concepte i funció.  
Tema 42. Les pràctiques no laborals en els cursos de formació professional. Característiques.  
Tema 43. El pla d'empresa. Concepte i funció.  
Tema 44. L'economia social. Concepte i característiques.  
Tema 45. Els pactes territorials per a l'ocupació. Concepte i objectius.  
Tema 46. Els jaciments d'ocupació. Concepte i característiques.  
Tema 47. Les polítiques d'ocupació. Objectius i tipus.  
Tema 48. La figura de l'ADL. Funcions i objectius.  
Tema 49. Els parcs tecnològics. Concepte i objectius.  
Tema 50. Les tècniques quantitatives i qualitatives d'investigació social. Concepte.  
Tema 51. Els centres d'innovació i tecnologia. Concepte i objectius.  
Tema 52. Exclusió social. Concepte i grups en risc d'exclusió social.  
Tema 53. Els centres de promoció d'ocupació. Concepte i objectius generals.  
Tema 54. Els contractes laborals: formació, pràctiques i per obra o servei determinat. Formalització, duració i jornada.  
Tema 55. Les dinàmiques de grup. Concepte i tipus.  
Tema 56. L'anàlisi DAFO. Concepte.  
Tema 57. Difusió, promoció i comunicació de projectes i resultats.  
Tema 58. La xarxa EURES: concepte i servicis que oferix.  
Tema 59. La formació professional ocupacional. Definició i beneficiaris.  
Tema 60. La xarxa AFIC. Definició.  
Quatretonda, 29 de gener de 2009.- L'alcalde president: Rafael Benavent Vidal.